Diari Oficial de la Generalitat Valenciana


Sumari del DOGV 4558, del 04-08-2003 (2003/9034)

ACORD de 17 de juny de 2003, de la Comissió de Govern del Consell Valencià de Cultura, pel qual es regulen els preus públics per a la venda de determinades publicacions.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2003/06/17/(1)/dof/vci/html**

### Dades del document

Número de DOGV
:   4558

Data del DOGV
:   04-08-2003

Secció del DOGV
:   I. DISPOSICIONS GENERALS

Número del document
:   2003/9034


Data del document
:   17-06-2003

Organisme emissor
:   Consell Valencià de Cultura

Tipus de document
:   Acord

Descriptors 

:   * preu autoritzat
    * llista de preus
    * legislació
    * publicació
    * indústria del llibre

ACORD de 17 de juny de 2003, de la Comissió de Govern del Consell Valencià de Cultura, pel qual es regulen els preus públics per a la venda de determinades publicacions. [2003/X9034]
  
El Decret 73/1991, de 13 de maig, del Consell de la Generalitat Valenciana, establix el règim general aplicable als preus públics de la Generalitat Valenciana, i el procediment de fixació i aprovació de les quantitats corresponents.
  
El Decret 227/1991, de 9 de desembre, del Consell de la Generalitat Valenciana, determina els béns, servicis i activitats susceptibles de ser retribuïts per mitjà de preus públics a la Comunitat Valenciana, i inclou en el seu annex, en la redacció de la disposició addicional sisena de la Llei 12/1997, de 23 de desembre, de Taxes de la Generalitat Valenciana, i com a activitat subjecta al règim de preus públics, per a totes les conselleries i organismes i ens independents, la venda de publicacions.
  
Per tot açò anterior, fent ús de les competències atribuïdes en l'article 17, apartat g), de la Llei 12/1985, de 30 d'octubre, de creació del Consell Valencià de Cultura, i en l'article 19, apartat g), del seu Reglament d'organització i funcionament, aprovat per Decret 202/1998, de 15 de desembre, del Govern Valencià, vist que s'ha elaborat la memòria econòmica i financera de la qual es desprén que els preus proposats cobrixen el cost de l'entrega de béns que s'hi remunera, la Comissió de Govern d'esta institució, en sessió del dia 17 de juny de 2002, ha adoptat el següent
  
ACORD
  
Primer
  
El present acord té per objecte regular el règim jurídic aplicable als preus públics que ha de percebre el Consell Valencià de Cultura per la venda de les següents publicacions:
  
Alqueries. Paisatge i arquitectura en l'horta
  
L'interés per la llengua dels valencians (Segles XV-XIX)
  
L'afició a les campanes
  
El humanismo médico en la Universidad de Valencia (Siglo XVI)
  
Llinatge i poder. Castelló (XVI-XIX)
  
Segon
  
Són subjectes obligats al pagament dels preus públics regulats en este acord els adquirents de les publicacions relacionades en l'apartat anterior.
  
Tercer
  
1. Els preus públics objecte del present acord s'exigiran d'acord amb el quadre de tarifes següent:
  
Publicació Preu per unitat en euros
  
Alqueries. Paisatge i arquitectura en l'horta 27,88
  
L'interés per la llengua dels valencians (Segles XV-XIX) 9,62
  
L'afició a les campanes 9,62
  
El humanismo médico en la Universidad de Valencia (Siglo XVI) 9,62
  
Llinatge i poder. Castelló (XVI-XIX) 9,62
  
2. Als preus públics als qual es referix l'apartat anterior s'aplicarà el tipus de l'Impost sobre el Valor Afegit vigent en el moment d'efectuar-se la venda de les publicacions.
  
Quart
  
L'obligació de pagament dels preus que es regulen serà efectiva en el moment de l'adquisició de les publicacions consignades en l'apartat anterior, i podrà exigir-se'n de bestreta el pagament parcial o total.
  
El present acord vigirà l'endemà de la publicació en el Diari Oficial de la Generalitat Valenciana.


Còpia Permalink ELI